Miklaborg kynnir : Sérlega bjart og fallegt fjölskylduheimili í raðhúsalengju við höfnina í Bryggjuhverfi Reykjavíkur . Eignin er á þremur hæðum og nýtur góðs útsýnis af hverri hæð . Svalir eru þrennar , gluggar stórir og á mörgum stöðum gólfssíðir . Fjögur mjög rúmgóð svefnherbergi eru í húsinu þ.á.m. hjónaherbergi með sér baðherbergi . Hiti er í gólfum allra hæða . Tæplega 35 fm bílskúr er flísalagður og með aðstöðu fyrir þvottavél og þurrkara . Bókið skoðun : Nánar : Jason Kr . Ólafsson , s . 775-1515 – jassi@miklaborg.is löggiltur fasteignasaliog Þröstur Þórhallsson , throstur@miklaborg.is Aðalinngangur er sjávarmegin en einnig er innangengt í hús frá bifreiðastæðum sunnan megin . Komið inn í rúmgóða forstofu með hol í framhaldi sem hvorttveggja eru flísalögð . Forstofa er með fatahengi og skápum . Hjónaherbergi er á jarðhæð , mjög rúmgott , gólfsíðir gluggar er vísa út að smábátahöfn , innangengt í sérbaðherbergi sem er með sturtu og flísalagt gólf og veggir . Tvennar handlaugar með skápainnréttingu undir . Miðhæð er ákaflega björt en þar er stofa og eldhús . Eldhús er með fallegri eikarinnréttingu og færanlega eyju með skápainnréttingu . Útgengt er á hellulagðar suðursvalir . Á gólfum beggja rýma er fallegt eikarparket . Stofa nýtur útsýnis yfir höfnina og Esjan skartar sínu fegursta í baksýn , útgengt er á franskar svalir frá stofu . Gestasnyrting á sömu hæð er með upphengdu salerni og handlaug með skáp undir . Á efri hæð eru þrjú rúmgóð svefnherbergi , tvö þeirra með fataskápum og frá því herbergi sem snýr í norðurátt ( að smábátahöfn ) er útgengt á franskar svalir . Baðherbergi er með baðkari og sturtuklefa , flísalagt í hólf og gólf . Hátt er til lofts í herbergjaholi og tveir opnanlegir þakgluggar hleypa birtu inn . Flísalagður bílskúr með hurðaopnara er á jarðhæð og ekið inn í hann frá bifreiðastæði sunnan megin við húsið . Aðstaða fyrir þvottavél og þurrkara og nægilegt skápapláss til staðar .